runetrust/blame-folketinget-dk huggingface dataset:
Marie Krarup (DF), 2020-05-14:
Og hvis ordføreren ikke mener, at der er tale om incitamenter rundtomkring i verden til at flygte til Danmark, så vil jeg jo rådgive ordføreren til at tage med på nogle af de rejser, som man laver i Udlændinge- og Integrationsudvalget, hvor vi jo kommer rundt til de dele af verden, der producerer flygtninge, og hvor man faktisk kan høre de her historier om, at folk specifikt ønsker at komme til lande, hvor de kan være sikre på at blive for længere tid.
Pelle Dragsted (EL), 2017-03-30:
Og der kan spørgsmålet være: Kan det betyde, at man så som virksomhed for at fastholde nogle særlig lukrative forhold undgår at gå over det antal, f.eks. sådan at der, når man har ansat de første 25 personer, skal en vis vækst til, før man ansætter den 26.?
Else Theill Sørensen (KF), 2003-02-27:
Hvis der er noget, vi ikke må bruge, forbyder vi det, eller også sætter vi en aldersgrænse, eller også laver vi et eller andet fittelihut herinde fra Folketinget, og så behøver forældrene det ikke, for der er nogle andre, der sørger for, at det er forbudt.
Morten Østergaard (RV), 2009-11-12:
Det skal selvfølgelig fortsat være attraktivt at være medlem af en a-kasse, og det kunne man bl.a. sikre ved at følge Arbejdsmarkedskommissionens forslag om at ændre på kontingentet og så til gengæld hæve præmien for at være medlem af efterlønsordningen.
Lars Kramer Mikkelsen (S), 2001-01-18:
Det, vi har brug for, er en bedre integration; en integration byggende på et humanistisk grundlag med gensidige krav og respekt for hinandens værdier. Præcis som i regeringens integrationshandlingsplan bestående af de 78 punkter, som et stort flertal i Folketinget bakkede op om så sent som i sommer, vil jeg afslutningsvis sige, at det er afgørende for Socialdemokratiet, at udlændinge integreres hurtigt, konsekvent og effektivt i det danske samfund.
Steffen W. Frølund (LA), 2024-11-20:
Rune er folkeskolelærer, eller rettere sagt var han folkeskolelærer, og han investerede på et tidspunkt 500.000 kr. i kryptovaluta, og selv om han ikke har tjent en krone på det, er han stadig væk endt med en skattegæld på 2,8 mio. kr., kan man læse i Børsen.
Peter Skaarup (DF), 2008-11-21:
Men det er da helt oplagt, at når man sidder til forhandlinger med regeringen og fremtrædende ministre om vigtige spørgsmål og kan konstatere det fuldstændig vanvittige tiltag, der er sket, nemlig at den her tuneser bor tæt ved tegneren Kurt Westergaard, må man reagere på det.
Kristian Thulesen Dahl (DF), 1997-11-04:
Jeg vil bare sige til hr. Ole Vagn Christensen, at jeg anerkender fuldt ud, at der kan være en politisk ideologi bag det her, og at der sågar kan være en tro på, at det med at give yderligere statslig finansiering af projekter i en startfase kan have bund i, at det faktisk kan løse noget.
Kristen Touborg (SF), 2009-02-27:
Det værste ved lovforslaget er, at der nærmest er tale om, at ministeren beder Folketinget underskrive en blankocheck, forstået på den måde, at ministeren vil have lov til at gøre, som det passer hende, ja, som det passer hende, og som det passer landbruget bedst.
Morten Bødskov (S), 2023-04-19:
Det kan være med til at udrulle den vedvarende energi hurtigere, hvilket kan betyde, at Danmark bliver et mere attraktivt marked for etablering af eksempelvis havvindmølleparker, og det kan gøre, at Danmark både kan få mere grøn strøm og kan være en større leverandør af grøn, klimavenlig strøm til resten af Europa.
Simon Emil Ammitzbøll-Bille (UFG), 2019-11-20:
Så er der spørgsmålet om børnene, som også fremgår af det forslag til vedtagelse, som jeg har lavet sammen med Det Radikale Venstre, Alternativet og Enhedslisten, og der synes jeg, det er meget vigtigt, at vi holder fast i, at børn er børn, og at børn er individer og skal behandles som sådan.
Anders Fogh Rasmussen (V), 2005-01-12:
Men aftalepartierne er enige om, at den nye traktat er en bedre ramme om det fremtidige M039S33213397subh.fm Page 3373 Monday, February 14, 2005 12:24 PM samarbejde i Europa, et samarbejde, hvor resultaterne ikke kun bliver skabt i brydningen mellem nationale interesser, men også i brydningen mellem politiske holdninger på tværs af landegrænserne.
Tom Behnke (FRI), 2000-05-16:
Når vi ser på - og det tror jeg i øvrigt også gælder det meste af befolkningen - den utilfredshed med udlændinge, der kan spores nogle steder, så er det ikke et spørgsmål om, hvilken race de er af, så er det et spørgsmål om, hvilken adfærd de har.
Astrid Krag (S), 2019-12-10:
Jeg synes, det er fornuftigt og positivt, at vi har den varslingsordning, vi har nu, og jeg synes, det er godt, at man har suppleret den med en fasttrackordning i Ankestyrelsen, og jeg synes også, det er positivt, at vi har sager, der har opsættende virkning, men jeg har svært ved her fra talerstolen at overskue, hvad det så er for nogle sager, det ville være relevant at lade omfatte af enten varslingsordningen eller af ordningen med opsættende virkning, som ikke er omfattet nu, da det faktisk er rigtig mange, også af de meget indgribende afgørelser, der allerede er omfattet.
Grete Schødts (S), 2001-05-29:
Det, vi ville gøre med det her forslag, er, at vi ville forringe vilkårene, og det, et stort flertal stemte igennem i dette Folketing sidste år, var, at det mere handlede om økonomisk nød samtidig med at bære sorg, end det var en særlig lovgivning for pensionister, der fik udbetalt 3 måneders pension, uanset hvad der stod på bankbogen.
Birthe Rønn Hornbech (V), 1998-11-04:
Og hvis statsministeren her i dag i Folketinget ville nævne bare en eneste nulevende embedsmand, der efter så mange år, som den undersøgelse skal række sig over, er blevet draget til ansvar for noget som helst? Er det ikke rigtigt, at man netop har opereret med meget kortere forældelsesregler i de undersøgelser, som har kørt i de sidste år, så der alligevel ikke er nogen, der kan drages til ansvar?
Martin Lidegaard (RV), 2006-03-14:
Der er så sket det interessante mellem første og anden behandling, at der er kommet en evaluering af, hvordan serviceloven virker ude i kommunerne, og det er en evaluering, der viser, at i 40 pct. af tilfældene bliver der ikke lavet en § 38-undersøgelse, det vil sige, at der ikke bliver lavet en tilbundsgående undersøgelse af børnenes vilkår.
Gitte Lillelund Bech (V), 2008-12-18:
Jeg er ordfører, fordi jeg sidder i Retsudvalget, og det er derfor, jeg af min gruppe er blevet bedt om at være ordfører på forslaget, og det er også derfor, jeg har fremført den diskussion, der jo netop, som ministeren også var inde på, handler om symbollovgivning.
Anni Matthiesen (V), 2019-12-10:
Jeg tror egentlig, at vi skal blive endnu bedre til måske også at tænke lidt i mentorordninger, altså om der kunne være en mulighed for, at de rent ud sagt fik en, de kunne holde i hånden, så de blev ledt mere stille og roligt ind i voksenlivet og ad den vej kunne lære at klare sig selv.
Tom Behnke (FP), 1998-01-21:
Da man efter andenbehandlingen så, hvad alle ændringsforslagene havde resulteret i, var det jo nødvendigt at tage forslaget tilbage til udvalget og endnu en gang fremsætte en stribe ændringsforslag, og en række af ændringsforslagene var rene konsekvenser af, at man lige pludselig stod med et helt andet forslag.
Pelle Dragsted (EL), 2023-02-23:
Hvorfor vælger man at holde fast i det her fuldstændig usædvanlige indgreb, hvor man går ind med lov og ændrer gældende overenskomster, tager penge op af lommen på lønmodtagere, som i dag f.eks. får tillæg for at arbejde på helligdagen, og putter dem ned i lommen på arbejdsgiverne?
Mette Frederiksen (S), 2015-02-26:
Spirituskørsel og narkokørsel er en alvorlig trussel mod vores færdselssikkerhed her i Danmark, og der er, som jeg startede med at sige, ikke noget, der på nogen måde retfærdiggør, at man i påvirket tilstand begiver sig ud bag rattet til fare for andre i trafikken og til fare for sig selv.
Henning Hyllested (EL), 2014-05-09:
Jeg vil sige, at det er rigtigt, at 60 pct. af ansøgningerne har været fejlbehæftede, men det var måske også noget, ministeriet i langt højere grad skulle tage sig af og hjælpe på vej; at sørge for, at det blev kørt af banen, om jeg så må sige.
Christian Juhl (EL), 2016-11-17:
Dengang kritiserede vi lovgivningen ret voldsomt, fordi der ikke blev taget konsekvens af det, at der ikke er ret til indsigt i egne papirer, når man er 15 år; at der ikke er ret til relation til biologiske forældre og familie; at der heller ikke er ret til rådgivning uden adoptivforældrenes involvering; og at man ikke har villet begrænse samarbejdet til de lande, der har underskrevet Haagerkonventionen om børns rettigheder.
Trine Pertou Mach (EL), 2024-11-27:
Er det sådan for fru Charlotte Munch, at et retssystem i virkeligheden skal være bygget op om, at det skal ramme nogen frem for at vurdere noget, så det i virkeligheden handler om at straffe bestemte personer og friholde andre, end det egentlig er at have et retssystem, der vurderer handlinger?
Kristian Thulesen Dahl (DF), 2000-12-14:
Jeg var overbevist om, at vi i dag - i modsætning til i går - ville høre en sprudlende hr. Jan Petersen, der ville stå heroppe med glædestårer nærmest og fortælle, hvor dejligt alting var i den snarlige juletid, fordi regeringen jo i går fik alle sine ændringsforslag igennem.
Pernille Skipper (EL), 2015-04-24:
Så det, jeg godt kunne tænke mig at høre om, er: Skal de nye regler, som Radikale Venstre så godt nok ikke selv bestemmer, men håber kommer til at betyde, at man forhøjer pensionsalderen for også folketingsmedlemmer, også gælde for Morten Østergaard og de øvrige, der er valgt ind samtidig med ham?
Karsten Lauritzen (V), 2013-04-05:
Det andet element i beslutningsforslaget går ud på at skærpe straffen for de personer, virksomheder og organisationer, der hjælper udlændinge med at opholde sig illegalt i Danmark, og der ønsker Dansk Folkeparti, at der skal indføres minimumsstraffe, minimum 1 års fængsel og op til 5 års fængsel, for at hjælpe udlændinge, der opholder sig ulovligt i Danmark.
Dorit Myltoft (RV), 1998-11-03:
også udfordringer til de frivillige organisationer, og det vil givetvis optage en del af debatten på Nordisk Råd. I redegørelsen og i det nordiske samarbejde er ordet »nytte« på forskellig vis kommet ind i forhold til nordisk samarbejde, og det er reelt nok at spørge efter nytten indadtil som udadtil.
Lars Løkke Rasmussen (M), 2024-02-07:
Det er jo derfor, at vi har foreslået en trepunktsplan i den kronik, som jeg har skrevet sammen med udviklingsministeren i dag, og har den holdning, at hvis verdenssamfundet viser evne og vilje til at forfølge den plan, så er vi også indstillet på at leve op til vores intention om at udbetale de penge, vi har planlagt.
Ove Hygum (S), 2001-04-04:
Gentestudvalget tog meget klart stilling til spørgsmålet, og det fremgår af bemærkningerne til lovforslaget, at det ikke skulle berøre arbejdsgiverens adgang til almindelige kontrolforanstaltninger, f.eks. i form af undersøgelser for alkohol- eller narkotikamisbrug, når disse undersøgelser ikke havde et helbredsmæssigt sigte.
Pia Kjærsgaard (DF), 2004-10-07:
Det, der skete ved novembervalget 2001, var jo, at befolkningen – ja, ja, et flertal af befolkningen, men det må vi jo som gode demokrater altid acceptere – gav mandat til, at det så er Venstre, Dansk Folkeparti og De Konservative, der på meget store områder regerer landet, og hvor vi er utrolig kede af det, når fru Marianne Jelved ikke rigtig har lyst til at være med, hvilket oftere og oftere sker, jo tættere vi kommer på valget.
Jakob Axel Nielsen (KF), 2008-10-22:
Hvis man kan optage endnu flere, så er det da også en vej at gå, men man skal bare lige være opmærksom på, at vi altså så kigger på den lange bane, for inden vi får en privatpraktiserende læge, som jo i dag kaldes speciallæge i almen medicin - det vil sige, at der er tale om en speciallæge - har vi haft dem 6 år på universitetet, og vi haft dem rundt i turnus, før de når til deres speciallægeuddannelse, så det tager lang tid.
Aage Frandsen (SF), 2000-11-22:
Det er ikke, fordi vi ønsker, at nogen skal udstilles i en eller anden form for en gabestok, men fordi vi ønsker, at forbrugerne skal have den bedst mulige information, og fordi forbrugerne dermed kan træffe det valg, som forbrugerne kan træffe, hvis de har alle oplysninger.
Thomas Danielsen (V), 2015-11-12:
Det, jeg egentlig lige ville høre ordføreren om, er: Hvis man virkelig har et hjerte, der banker for landdistrikterne – og det tror jeg på at ordføreren har – så er det jo alligevel ret væsentligt, hvor mange midler man egentlig vil prioritere til landdistrikterne for at kunne understøtte det her område, så kan ordføreren løfte sløret for, hvor mange midler man har prioriteret på finansloven til landdistriktsområdet?
Torsten Schack Pedersen (V), 2022-03-23:
Det var sådan set det, jeg hæftede mig ved, da jeg læste svarene på de § 20-spørgsmål, der er refereret til i mit spørgsmål, altså at ministeren alene henviser til SSI, men ikke også henviser til, at der ligger en bestilling hos Dansk Veterinær Konsortium.
Rasmus Prehn (S), 2008-11-19:
Hvis man er så usikker på de her forskellige aldersgrænser og synes, at det kunne være rart at få ryddet op i det, så der kom en ensrettethed i det, er det så ikke meget fint at få nogle eksperter til at sætte sig ned og kigge på det og diskutere fordele og ulemper - frem og tilbage?
Rasmus Helveg Petersen (RV), 2013-05-21:
Vi vil fortsat i overensstemmelse med vores regeringsgrundlag arbejde sammen med de andre EU-lande for at skabe de rette politiske forhold for en anerkendelse af staten Palæstina, og når de betingelser foreligger, vil vi inddrage Folketinget, og så vil vi derefter anerkende Palæstina.
Carsten Hansen (S), 2002-05-23:
Men i stedet for en grundig analyse af opgavens omfang og karakter og nogle fremadrettede bud er VK-regeringens forslag udelukkende en række lappeløsninger, der ikke giver svar på de udfordringer, som vores land står over for, hverken hvad angår miljø, bosætning, rekreative udfoldelsesmuligheder eller adgang til naturen samt ikke mindst den kulturhistoriske arv.
Kim Behnke (FRI), 2000-01-18:
er vi af den opfattelse, at det, at det ikke kun drejer sig om ægtefæller, men også om samlevende, er en styrke ved forslaget, og vi synes faktisk, at Kristeligt Folkeparti burde anerkende, at samlivsformen i det moderne samfund ikke kun er ægteskab, og at det ville være ganske urimeligt, hvis der var nogle, der, blot fordi de ikke har indgået ægteskab, så fik en væsentligt ringere økonomisk stilling end de, der har indgået ægteskab.
Marianne Jelved (RV), 2003-06-03:
Se, sådan er dansk folkestyretradition faktisk ikke, og jeg tror ikke, at hverken Venstre eller Det Radikale Venstre kunne forestille sig et Folketing, der så sådan ud, så det går jeg ud fra var et udslag af statsministerens sommerkåde forventninger om fred og ro. Overbudspolitik, bliver jeg citeret for at have sagt.
Bent Bøgsted (DF), 2010-11-30:
Altså, hvis det var samme refusion, uanset om man lavede en indsats eller ikke, jamen så behøvede de jo ikke lave noget som helst ud i kommunerne; så er der ingen grund til at hjælpe de syge tilbage til arbejdsmarkedet, og så går det, som det gjorde førhen: Så er det først, når de syge er ved at falde for varighedsgrænsen, at kommunen kommer og siger: Hov, vi skal også lige have kigget på det her.
Keld Albrechtsen (EL), 2000-05-23:
Men ministeren har jo altså bekræftet, at selv om der sker en stigning på 25 mio. kr., så er der altså hundredvis af pensionister og boligsikringsmodtagere, som ikke får dækket stigningen, og som skal betale den selv, fordi de er ramt ind i lofterne og derfor ikke kan få den dækket. Vi må altså konstatere, at det er regeringen og det flertal, der stemmer det her lovforslag igennem, som ikke har haft viljen til at rette boligsikrings- og boligydelsesreglerne, således at det problem kunne blive løst, og det ansvar skal man altså ikke komme og lægge nogen som helst andre steder hen.
Keld Albrechtsen (EL), 1997-11-26:
Og vil ministeren ikke være enig med mig i, at det de facto er at indføre regler, som griber ind i strejkeretten, eller som i hvert fald tvinger det pågældende lands regering til at foretage et indgreb i strejkeretten og tvinger det pågældende lands domstole til at gå ind i erstatningssager, som jo bliver en slags straf for de strejkende?
Inge-Lene Ebdrup (V), 2004-06-04:
Man kan jo sige, at der i bund og grund er flere familier, der får mulighed for at få tag over hovedet, for en bolig er jo en bolig, uanset om det er en almen bolig, eller det er en privat bolig. Samlet set giver regeringens politik inklusive dette forslag netto flere boliger til at huse folk.
Hans Christian Schmidt (V), 2011-03-22:
Omfartsvejen anlægges som en ca. 5,8 km lang tosporet landevej øst om Nykøbing Falster, hvor der vil være en tilladt hastighed på 80 km/t., og med anlæggelsen af omfartsvejen vil de trafikale forhold for både den regionale og den lokale trafik blive forbedret.
Anders Fogh Rasmussen (V), 2007-01-24:
Vi er i den heldige situation i øjeblikket, at vi har store ressourcer af olie og naturgas i Nordsøen, men vi skal også, når de slipper op, være i en situation, hvor vi, om jeg så må sige, kan klare os selv og ikke er afhængig af at skulle købe energi fra lande eller regioner i verden, der vil misbruge energien i udenrigs- og sikkerhedspolitikken.
Henning Hyllested (EL), 2012-11-29:
På spørgsmål nr. 994 fik jeg et, vil jeg tillade mig sige, overraskende konkret og godt svar, fordi det jo klart sagde, at Transportministeriet ville gøre gældende og ville kræve af Femern A/S – jeg forstod, at det er Femern A/S også helt med på – at der i de udbudsdokumenter, som skal udarbejdes til sin tid, vil blive stillet krav til løn- og arbejdsforhold, og at man også vil påse, at al national lovgivning, som jo også spiller ind på arbejdsmarkedet, bliver efterlevet.
Søren Krarup (DF), 2009-12-10:
Men vil fru Malou Aamund ikke give mig ret i, at det jo dog, jeg kan sige for Danmarks fremtid, er helt afgørende, at vi ikke deler befolkningen op i to lag: et overklasselag, der taler engelsk, elsker at tale engelsk, vinder anseelse hos hinanden ved at tale engelsk, og et almindeligt folk, som ikke forstår, hvad der siges, og i hvert tilfælde ikke kender det sprog, der forskes på på universitetet?
Nick Zimmermann (DF), 2023-02-21:
De væsentlige forslag til ændringer af den finansielle lovgivning omfatter jo f.eks. en skærpelse af ansvarsvurderingen for ledelsesmedlemmer i finansielle virksomheder strafferetligt såvel som erstatningsretligt, en øget regulering af fratrædelsesgodtgørelser og et bredere og mere transparent rekrutteringsgrundlag i forhold til rekruttering af ledere.
Peter Hummelgaard (S), 2020-11-27:
Altså, jeg skal jo ikke kunne sige, hvad der ender med at blive en del af en samlet aftale, og med de partier, der er med i det, vil det formentlig være sådan – og sådan er det jo ofte i mange af de politiske aftaler, vi laver – at der er noget, man er meget begejstret for, og noget, man er meget lidt begejstret for.
Martin Henriksen (DF), 2010-02-05:
Det er også det, vi har skrevet i vores forslag til vedtagelse, og vi har sådan set også skrevet i vores forslag til vedtagelse – og det kan man jo altså forhandle om – at vi ønsker en grundlæggende diskussion om grundloven; vi ønsker en grundlæggende diskussion om de frihedsrettigheder, der er i grundloven.
Pia Christmas-Møller (KF), 2001-12-06:
Må jeg ikke godt sige om det, Det Radikale Venstre har været med til at gennemføre i regeringsårene: Hvis man tager en gennemsnitlig SiD-arbejder, så ved han nok, hvad han har tilbage efter skat og grønne afgifter, og når det hele er trukket.
Aaja Chemnitz Larsen (IA), 2020-10-20:
Jeg har jo tidligere udtalt, at mange af investeringerne på råstofområdet kommer fra enten Canada, Australien eller England, og der synes jeg, det er helt på sin plads, at Danmark også kommer på banen, ligesom jeg også mener, at EU er interessant at tænke ind i råstofområdet.
Karen Jespersen (S), 2001-03-14:
Til hr. Arne Melchior: Jamen det er da rigtigt, at statsministeren har brugt den vending, sådan husker jeg den også, og at det selvfølgelig er udtryk for, at hvis hr. Arne Melchior har den opfattelse af, at vi har en meget, meget stram udlændingepolitik, så er der en overensstemmelse.
Charlotte Broman Mølbæk (SF), 2023-04-20:
Jeg bider mærke i den store opbakning, der er blandt kulturens aktører, til Kulturens Analyseinstitut, og jeg vil også være opmærksom på de mange gode input til, hvad et analyseinstitut kan fokusere på, som eksempelvis tilgængelighed for mennesker med handicap eller i forhold til ligestilling.
Margrete Auken (SF), 2000-02-02:
Men med hensyn til tunnelbyggeriet kan fryseteknikken - så vidt jeg har kunnet få oplyst ved at ringe rundt alle mulige steder - bruges på Storebælt, men på steder, hvor der er bygninger, sker der det, at når man tør grunden op bagefter, skrumper de vandførende lag 10 pct. Der ligger bygninger lige omkring arbejdsstedet, og der kører tog lige hen over det.
Henrik Vestergaard (V), 2004-04-13:
Hvis hr. Naser Khader læser svarene fra skatteministeren på spørgsmål S 2060 og S 2061 til hr. Morten Homann fra SF, så vil det af det ene svar fremgå, at der i 2003 ved kontrolaktioner var 106, der fik forelagt en bøde, som de vedtog, at der i de seneste års kontrolaktioner var 192, der fik forelagt og vedtog et bødeforlæg.
Nick Hækkerup (S), 2020-06-19:
Det ved jeg der bliver arbejdet med de steder også, men det, der så står tilbage for os, for mig som justitsminister og for medlemmerne, der er tilstede som retsordførere, er, at vi så først kommer ind, når problemet har udviklet sig, altså når der har været vold og der, som fru Karina Lorentzen Dehnhardt har peget på, er behov for at beskytte kvinden, beskytte børnene.
Ole Vagn Christensen (S), 1999-12-14:
Det, vi må være enige om, er, at selvforskyldt er noget svært noget at definere, men hr. Knud Erik Kirkegaard burde da udtrykke sin anerkendelse over, at arbejdsministeren nu er gået ind og har foretaget en sondring, således at det, man kan konstatere er uforskyldt, også når det drejer sig om selvstændige, har man taget hensyn til i regeringen.
Johanne Schmidt-Nielsen (EL), 2008-04-15:
Når Midtengruppen i Nordisk Råd, som regeringspartiet Venstre jo tilhører, bl.a. har foreslået at undlade aktiv rekruttering af sundhedspersonale fra sårbare lande, der selv mangler sundhedspersonale, og ønsker en international aftale på området, er det et udtryk for erkendelse af det umoralske i at lade tredjeverdenslande betale for uddannelse af den arbejdskraft, vi mangler i Danmark.
Rikke Hvilshøj (V), 2006-03-29:
Som sagt har regeringen sammen med Dansk Folkeparti lige strammet udvisningsreglerne, og i december måned lavede vi nye regler for at opnå dansk statsborgerskab, hvor vi faktisk også strammer op på det her område og er endnu mere opmærksomme på, at hvis der er nogen, der begår noget kriminelt, så kan vedkommende altså ikke få dansk statsborgerskab.
Lotte Bundsgaard (S), 2004-01-27:
Måske er det ikke det, men så synes jeg, ministeren skal fortælle, hvad der så kan være baggrunden for, at hun er bekymret over, at Morsø Kommune har misbrugt ordningen. Hvis det nu viser sig, at der kun er ti puljeordninger, hvor der er over fem børn, der bliver passet af én voksen, så er det ti puljeordninger for meget, og så kan det være med til, at kommunerne, der er økonomisk pressede, vælger at se gennem fingre med puljeordninger, hvor man passer over fem børn.
Mette Thiesen (DF), 2025-12-17:
Men som ministeren selv skriver, stopper regeringen ikke her: Regeringen vil fortsætte med at implementere og følge op på aftalerne, og man vil forhandle et nyt klimamål, altså 2030-målet, og her ved jeg jo, at der lægges til grund, at vi skal bruge alt fra 4 til 12 mia. kr. fremadrettet.
Frank Aaen (EL), 2013-11-14:
Jeg synes bare, det er interessant, at vi nu hører sådan en melding fra Dansk Folkeparti, som altså støttede de Venstreskatteministre, der i årevis vidste, at det her var forkert, og som blev ved med at kræve skat op på et forkert grundlag; det var Dansk Folkeparti medansvarlig for.